
PARLAMENTUL  ROMÂNIEI
CAMERA  DEPUTAŢILOR
Comisia pentru transporturi şi infrastructură           Comisia pentru cultură, arte,
                                                                                           mijloace de informare în masă 
Bucureşti, 21.12.2017                                                       Bucureşti, 21.12.2017
Nr. 4c- 26/22/2017                                                             Nr. 4c – 10/19/2017

                                                                                              

                                 Către
BIROUL PERMANENT
AL
CAMEREI DEPUTAȚILOR



       Vă înaintăm, alăturat, Raportul comun suplimentar asupra proiectului de Lege pentru înființarea  Muzeului  Locomotivelor din Dej,  transmis  cu  adresa  PL x nr. 85 din 1 februarie 2017, înregistrat la Comisia pentru transporturi și infrastructură cu nr. 
4c – 26/22 din 2 februarie 2017, respectiv la Comisia pentru cultură, arte, mijloace de informare în masă cu nr. 4c-10/19 din 2 februarie 2017.




                PREŞEDINTE,                                            PREŞEDINTE,


         Lucian Nicolae BODE                                Gigel – Sorinel ȘTIRBU

PARLAMENTUL  ROMÂNIEI
CAMERA  DEPUTAŢILOR
                                                                                            

Comisia pentru transporturi şi infrastructură      Comisia pentru cultură, arte, mijloace de informare în masă
Bucureşti, 21.12.2017                                                  Bucureşti, 21.21.2017
Nr. 4c- 26/22/2017                                                        Nr. 4c – 10/19/2017

       

R A P O R T   C O M U N   S U P L I M E N T A R
asupra proiectului de Lege pentru înființarea Muzeului Locomotivelor din Dej
(PL- x. 85/2017) 
	
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură și Comisia pentru cultură, arte, mijloace de informare în masă au fost sesizate spre dezbatere în fond, cu proiectul de Lege pentru înființarea Muzeului Locomotivelor din Dej , transmis cu adresa nr. PL.x 85  din 1 februarie 2017, înregistrat la Comisia pentru transporturi şi infrastructură cu nr.4c-26/22/2017 din  2 februarie 2017, respectiv la Comisia pentru cultură, arte, mijloace de informare în masă cu nr. 4c – 10/19 din 2 februarie 2017.
Proiectul de lege are ca obiect de reglementare înfiinţarea Muzeului Locomotivelor din municipiul Dej, judeţul Cluj, instituție publică de importanță națională, cu personalitate juridică, în subordinea Companiei Naționale de Căi Ferate „C.F.R.” – S.A., având ca obiective, pe de-o parte, conservarea și expunerea tuturor locomotivelor electrice și cu abur aflate în prezent în județul Cluj, pe de altă parte, organizarea de evenimente, editarea și publicarea de materiale cu scopul promovării colecției, precum și achiziționarea ori acceptarea cu titlu de donație a unor exponate noi, precum și a materialelor necesare conservării patrimoniului muzeului.
Camera Deputaţilor este Cameră Decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.
La întocmirea prezentului raport comun Comisiile au avut în vedere:
1. avizul favorabil, cu observații și propuneri,  al Consiliului Legislativ, nr.505/05.09.2016;
1. avizul favorabil al Comisiei juridice, de disciplină și imunități, nr.4c-11/203 din 2.02.2017;
1. punctul de vedere al Guvernului, transmis cu nr. 1244 din 18.08.2017, care nu susține adoptarea inițiativei legislative, în forma adoptată de Senat;
Senatul, în calitate de primă Cameră sesizată,  a adoptat proiectul de lege, ca urmare a depășirii termenului de adoptare, potrivit art. 75 alin.(2) teza a III-a din Constituția României republicată, în şedinţa din 22 decembrie 2016.
În conformitate cu prevederile art. 61 și 63 din Regulamentul Camerei Deputaților, republicat, cu modificările ulterioare, Comisiile au dezbătut inițiativa legislativă în ședințe separate. 
Membrii  Comisiei pentru transporturi şi infrastructură au examinat proiectul de lege în şedinţele din 7 martie  şi 7 iunie 2017şi 26 septembrie 2017și 4 octombrie 2017.
La lucrările Comisiei pentru transporturi și infrastructură și-au înregistrat prezența un număr de 17 deputați, din totalul de 19 membri ai Comisiei.
În urma dezbaterilor şi a opiniilor exprimate, membrii Comisiei pentru transporturi  și infrastructură au hotărât, cu majoritate de voturi,  întocmirea unui raport preliminar de adoptare a proiectului de Lege pentru înființarea Muzeului Locomotivelor din Dej, cu amendamente.
Comisia pentru cultură, arte, mijloace de informare în masă a examinat inițiativa legislativă în ședințele din 11 aprilie și 20 iunie 24 și 31 octombrie 2017.
La lucrările Comisiei de cultură, arte și mijloace de informare în masă și-au înregistrat prezența un număr de  13 deputați din totalul de 15 membri ai Comisiei.
La finalul dezbaterilor, membrii Comisiei au hotărât, cu unanimitate de voturi, întocmirea unui raport comun de adoptare al inițiativei legislative, cu amendamente.
În urma examinării conținutului inițiativei legislative și a opiniilor exprimate, membrii celor două Comisii au hotărât să propună plenului Camerei Deputaților un raport comun de adoptare al proiectului de lege pentru înființarea Muzeului Locomotivelor din Dej, cu amendamente admise, prevăzute în anexa care face parte integrantă din prezentul raport.
Proiectul de lege a fost dezbătut în plenul camerei Deputaţilor în data de 21 decembrie 2017 şi a fost retrimis comisiei în vederea întocmirii unui raport suplimentar.
Membrii celor doua comisii s-au întrunit în şedinţă comună în data de 21 decembrie 2017 si au hotărât cu majoritate de voturi, întocmirea unui raport suplimentar de adoptare a proiectului de Lege pentru înființarea Muzeului Locomotivelor din Dej, cu amendamente admise, prevăzute în anexa care face parte integrantă din prezentul raport.
În raport cu obiectul şi conţinutul său, proiectul de lege  face parte din categoria legilor ordinare.
Prezentul raport înlocuieşte integral Raportul asupra proiectului de Lege pentru înființarea Muzeului Locomotivelor din Dej, nr.4c-26/22/2017, respectiv nr. 4c-10/19/2017 din 1 noiembrie 2017.


	
PREŞEDINTE,
	PREŞEDINTE,

	
Lucian Nicolae BODE                                   

	Gigel – Sorinel ȘTIRBU










                                                      SECRETAR,                                           SECRETAR,
                                                    
                                                    Marius BODEA                                   Beatrice TUDOR                          







Consilier parlamentar, Monica Gabriela Tudor                                                                                                                            Consilier parlamentar, Dan Kalber





Anexă



A M E N D A M E N T E      A D M I S E



	Nr
crt.
	Text adoptat de Senat
	Text propus
(autorul amendamentelor)
	Observaţii 

	0
	2
	3
	4

	1
	Titlul legii
L E G E 
pentru înfiinţarea Muzeului Locomotivelor din Dej
	Titlul legii se completează după cum urmează
L E G E 
pentru înfiinţarea Centrului Muzeal al Locomotivelor 

Dep. Itu Cornel – PSD

	

	2
	Art.1 – Se înfiinţează, la Dej, Muzeul Locomotivelor, denumit în continuare Muzeul, instituţie publică de importanţă naţională, cu personalitate juridică, în subordinea Companiei Naţionale de Căi Ferate „CFR” –S.A.

	Art. 1.- Se înfiinţează, în judeţul Cluj, municipiul Dej, comuna Cuzdrioara, Centrul Muzeal al Locomotivelor, denumit în continuare Centrul Muzeal, structură de expunere a materialului rulant de cale ferată, de promovare a istoriei şi tehnicii feroviare, de importanţă naţională, în subordinea Muzeului Căilor Ferate aflat în structura Centrului National de Calificare şi Instruire Feroviară – CENAFER, denumit în continuare CENAFER, instituţie publică, cu personalitate juridică, în subordinea Ministerului Transporturilor.


	Se doreşte reunirea tuturor vehiculelor istorice sub o singură administrare a statului, deja existentă – Centrul Naţional de Calificare şi Instruire Feroviară- CENAFER.







	0
	1
	3
	4

	   3
	Art.2 – Muzeul are ca principale obiective:
a) conservarea şi expunerea tuturor locomotivelor electrice şi cu abur care se află în prezent în Depoul Dej, situate în satul Cuzdioara, conform anexei;
b) organizarea de evenimente, editarea şi publicarea de material cu scopul promovării colecţiei muzeului;
c) achiziţionarea ori acceptarea cu titlu de donaţie a unor noi exponate, dar şi a materialelor necesare conservării patrimoniului muzeului

	Art. 2. - Centrul Muzeal are ca principale obiective :
a)  restaurarea, conservarea şi expunerea vehiculelor feroviare, cât şi a altor instalaţii sau subansamble folosite în sistemul feroviar românesc, în scopul promovării istoriei, tradiţiei, culturii  sistemului feroviar din România, precum şi de prezentare către publicul larg a tehnicii feroviare naţionale;
b) organizarea de evenimente, editarea şi publicarea de materiale documentare în scopul promovării istoriei feroviare şi a trecutului feroviar românesc, precum şi a colecţiilor Centrului Muzeal;
c) atragerea, cu titlu de donaţie şi achiziţionarea de noi materiale, exponate şi documente de importanţă care privesc trecutul feroviar românesc;
d) cercetarea istorică, documentarea pe teren şi realizarea de studii privind istoria  şi cultura feroviară în România;
e) organizarea şi  derularea de programe de şcolarizare şi perfecţionare profesională.

	Până în prezent, în depoul Dej Triaj au fost expuse cele mai multe locomotive cu abur din România. Toate aceste locomotive, cele mai multe cu caracter unicat, au fost întreţinute, reparate, curăţate, vopsite şi supravegheate de personalul depoului format în mare parte din pasionaţi ai istoriei feroviare. Colectivul de pasionaţi a reuşit restaurarea în condiţii excelente a peste 10 locomotive cu abur fiind punctul de expunere cel mai bine conservat al trecutului feroviar din România. Spaţiul extrem de generos poate fi amenajat cu cheltuieli minime pentru expunerea materialului rulant. 


	
	
	Art. 3.  - În conformitate cu dispoziţiile prezentei legi, păstrând denumirea Centrul Muzeal al Locomotivelor, se pot organiza structuri de expunere a materialului rulant de cale ferată, de promovare a istoriei şi tehnicii feroviare, în subordinea Muzeului Căilor Ferate, şi în alte localităţi.







	Depoul este situat în imediata apropiere a oraşului Dej, pe magistrala Cluj Napoca- Dej – Beclean – Bistriţa ceea ce face ca accesul vizitatorilor să fie destul de uşor, atât pe calea ferată cât şi rutier, depoul fiind şi în apropierea drumului naţional. Zona poate fi exploatată şi din punct de vedere turistic, în apropiere fiind Ocna Dej, precum şi linia cu potenţial turistic Salva –Vişeu pe care au circulat numeroase trenuri de-a lungul timpului.

	4
4
	Art.3 – (1) Activitatea muzeului este finanţată din subvenţii acordate de la bugetul de stat prin Compania Naţională de Căi Ferate “CFR”- S.A. sau provenite din venituri proprii, obţinute conform legii.
(2) – Muzeul este condus de un manager desemnat prin ordin al ministrului transporturilor, în urma unui concurs de proiecte de management.
 
	Art. 4. - (1) Activitatea Centrului Muzeal este finanţată din bugetul CENAFER.



(2) Centrul Muzeal este condus de către un expert coordonator, desemnat prin concurs organizat de către CENAFER.




	Anexa Nr.2 la HG. 1663/2004 , art.2 prevede „CENAFER gestionează biblioteca tehnică de specialitate feroviară – fondul de carte, reviste de specialitate”, alte materiale audio şi video – precum şi  activitatea muzeistică feroviară, prin preluarea acestora de la Centrul de Perfecţionare şi Calificare a Personalului C.F.R. Bucureşti şi de la centrele de clasificare din structurile regionale ale C.F.R.

	5
5
	Art.4 – (1) Organizarea şi funcţionarea muzeului sunt reglementate de prevederile Legii muzeelor şi colecţiilor publice nr.311/2003 , republicată, precum şi ale Ordonanţei de urgenţă a Guvernului nr.189/2008 privind managementul instituţiilor publice de cultură, aprobată cu modificări şi completări prin Legea nr.269/2009, cu modificările şi completările ulterioare.



(2) Organigrama şi Regulamentul de organizare şi funcţionare a muzeului sunt avizate de către Comisia Naţională a Muzeelor şi Colecţiilor şi se aprobă prin ordin al ministrului culturii, care se publică în Monitorul Oficial al României, Partea I

	Art. 5. (1) Regulamentul  de organizarea şi funcţionare a Centrului Muzeal se stabileste prin hotărâre a Guvernului, în termen de 90 zile de la data intrării în vigoare a prezentei legi. 







(2) Noua structură organizatorică a CENAFER, în cuprinsul căreia se va regăsi şi Centrul Muzeal, va  fi aprobată prin ordin al ministrului transporturilor.

	Art. 6. - (1)  Modalitatea de transfer a bunurilor mobile şi imobile cât şi a mijloacelor fixe necesare organizării şi funcţionării Centrului Muzeal către CENAFER, se stabileşte prin hotărâre a Guvernului în termen de 90 de zile de la data intrării în vigoare a prezentei legi.
(2) Centrul Muzeal va funcţiona începând cu data de 1 martie 2018. 

	Conform impactului bugetar, Totalul cheltuielilor = 269.052,00 lei/an iar totalul veniturilor = 21.816,00 lei/an.

